Zuzana Rehák-Štefečeková

Mgr. **Zuzana Rehák Štefečeková** (* 15. január 1984, Nitra) je slovenská športová strelkyňa, súťažiaca v disciplíne trap. Je držiteľkou zlatej medaily z Letných olympijských hier 2020 a dvoch strieborných medailí z olympijských hier 2008 a 2012. Trénuje ju Branislav Slamka.

## Životopis
Štefečeková sa narodila v Nitre, kde aj vyrastala. V detstve hrávala tenis, no nebavilo ju behávať, v 12 rokoch začala so športovou streľbou, špecializujúc sa na trap. Vyštudovala misijnú a charitatívnu prácu na Vysokej škole zdravotníctva a sociálnej práce sv. Alžbety.

### Vrcholové podujatia
Na Letných olympijských hrách 2008 získala striebornú medailu v streľbe v disciplíne trap, keď po kvalifikácii ešte viedla.

V roku 2010 ako prvá Slovenka získala titul majsterky sveta v streľbe.

Na Letných olympijských hrách 2012 získala striebornú medailu v streľbe, disciplína trap, až v dodatočnom k. o. rozstrele. 

Na Letných olympijských hrách 2020 v Tokiu Rehák-Štefečeková najprv ovládla kvalifikáciu trapu, keď výkonom 125 zo 125 vytvorila nový svetový rekord. Následne vyhrala aj finále výkonom 43 z 50 a stala sa olympijskou víťazkou.

## Osobný život
Je vydatá za Martina Reháka, majú spolu dvoch synov, Nathana a Noaha. V mladosti bola neveriacou, počas vysokoškolského štúdia sa stala veriacou kresťankou.

## Úspechy
* **Letné olympijské hry** 
** 1. miesto (125 + 43 bodov)Trap 125 (Letné olympijské hry 2020, Tokio, Japonsko)
** 2. miesto (73 + 20 bodov)Trap 75 (Letné olympijské hry 2012, Londýn, Spojené kráľovstvo)
** 2. miesto (70 + 19 bodov)Trap 75 (Letné olympijské hry 2008, Peking, Čína)
** 4. miesto (146 + 11 + 42 + 2 body)Trap MIX (LOH 2020; s Erikom Vargom)
* **Majstrovstvá sveta**
** 1. miesto (117 + 45 bodov)Trap 125 (Changwon, Korea, 2018)
**1. miesto (146+ 45 bodov)Trap MIX  s  Erikom Vargom (Changwon, Korea, 2018)
** 1. miesto (72 + 19 bodov)Trap 75 (Mníchov, Nemecko, 2010)
** 2. miesto (72 + 20 bodov)Trap 75 (Belehrad,Srbsko, 2011)
** 3. miesto (71 + 32 bodov)Trap 75 (Moskva, Rusko, 2017)
** 3. miesto (68 + 24 bodov)Trap 75 (Nikózia, Cyprus, 2003)
** 3. miesto (63 bodov)Trap 75  Junior (Lahti, Fínsko, Cyprus, 2002)
* **Majstrovstvá Európy**
** 1. miesto (74 + 15 + 15 bodov)Trap 75 (Lonato, Taliansko, 2016)
** 1. miesto (71 + 15 + 11 bodov)Trap 75 (Maribor, Slovinsko, 2015)
** 2. miesto (71 + 12 +10 bodov)Trap 75  (Suhl, Nemecko, 2013)
** 2. miesto (69 + 19 bodov)Trap 75  (Kazaň, Rusko, 2010)
** 2. miesto (73 + 20 bodov)Trap 75  (Nikózia, Cyprus, 2008)
** 2. miesto (119 bodov)Double Trap 150 (Leobersdorf,  Rakúsko, 2018)
** 3. miesto (72 + 9 + 12 bodov)Trap 75  (Sarlospuszta,  Maďarsko, 2014)
** 3. miesto (69 + 18 bodov)Trap 75 (Maribor, Slovinsko, 2006)
** 3. miesto (55 + 22 bodov)Trap 75  Junior  (Lonato,  Taliansko, 2002)
* **[[Športová streľba na Európskych hrách 2015|Európske hry 2015]]** (Baku, Azerbajdžan)
** 1. miesto Trap MIX  s  Erikom Vargom  (Baku, Azerbajdžan, 2015)
* **Finale  svetového  pohára**
** 1. miesto (71+ 11 + 11 bodov)Trap 75 (Gabala, Azerbajdžan, 2014)
** 1. miesto (71 + 24 bodov)Trap 75 (Maribor, Slovinsko, 2004)
** 2. miesto (70 + 12 + 10 bodov)Trap 75  (Nikózia, Cyprus, 2015)
** 2. miesto (61+ 18  bodov)Trap 75  (Peking, Čína, 2009) 
** 2. miesto (67 + 20 bodov)Trap 75  (Granada,  Španiesko,  2006)
** 3. miesto (71 + 11 + 11 bodov)Trap 75  (Abu Dhabi,  _UAE, 2013)

Zatial celkovo získala  od  začiatku   kariéry  43 medailí  zo svetových  podujatí z toho 17 zlatých, 13 strieborných a 13 bronzových. 

## Ocenenia
* 2003 – Cena Ondreja Nepelu, udeľovaná Slovenským olympijským výborom športovcom mladším ako 23 rokov s výraznou športovou perspektívou.
* Športovec  roka  2012  
* 2019 – Krištáľové krídlo za rok 2018 v kategórii Šport 
* 2021 – čestné občianstvo mesta Nitra

## Referencie

## Iné projekty

## Externé odkazy
* Zuzana Štefečeková na beijing2008.cn

Kategória:Slovenskí olympionici
Kategória:Slovenskí športoví strelci
Kategória:Slovenskí strieborní olympijskí medailisti
Kategória:Slovenskí olympijskí víťazi
Kategória:Športoví strelci na Letných olympijských hrách 2008
Kategória:Športoví strelci na Letných olympijských hrách 2012
Kategória:Športoví strelci na Letných olympijských hrách 2020
Kategória:Slovenskí zlatí medailisti na univerziáde
Kategória:Držitelia Krištáľového krídla
Kategória:Športovec roka na Slovensku
Kategória:Absolventi Vysokej školy zdravotníctva a sociálnej práce sv. Alžbety v Bratislave
Kategória:Osobnosti z Nitry
Kategória:Čestní občania Nitry